छह माह से अधूरे सिंहस्थ के काम, अगले तीन माह में करना होंगे पूरे
सिंहस्थ 2016 की तैयारियों में जुटी नगरपालिका ने 6 करोड़ 13 लाख 47 हजार की योजना के निर्माण शुरू किए। इनमें चंदरपुरा में धर्मशाला, पशुपतिनाथ मंदिर परिसर में हाॅल निर्माण और महाराणा प्रताप बस स्टैंड विकास शामिल हैं। इनके लिए दिसंबर तक की टाइम लिमिट तय की थी लेकिन 20 से 30 प्रतिशत तक ही हो पाए हैं। नपा ठेकेदारों को अब तक तीन नोटिस जारी कर चुकी है। निर्माण कार्यों में देरी को लेकर कलेक्टर ने नाराजी जताई तो नगरपालिका ने ठेकेदारों को चेतावनी-पत्र जारी कर दिया। अब इन कार्यों को पूरा करने के लिए मार्च की नई समय सीमा तय की है।
सीएमओ हिमांशु भट्ट का कहना है चंदरपुरा में बनाई जाने वाली धर्मशाला का काम ठीक चल रहा है। शेष काम तय समय सीमा में नहीं कर रहे हैं। नपा ने नोटिस में ठेकेदारों को समय सीमा में काम करने की हिदायत दी है।
इन पर भी नहीं ध्यान- पशुपतिनाथ मंदिर की छोटी पुलिया से कास्तकार होटल के पास कलेक्टोरेट रोड को जोड़ने वाले रास्ते पर 96 लाख 72 लाख की लागत से सीसी रोड निर्माण के लिए नपा ने 4 जून को वर्क आॅर्डर जारी किया था। काम 6 माह में दिसंबर तक होना था। तमाम प्रयास के बाद भी यह 70 प्रतिशत ही हो पाया है। पशुपतिनाथ घाट के समीप सीढ़ी निर्माण 2 लाख 62 हजार से होना था जिसका वर्क आॅर्डर 4 जून को हुआ था। यह छह माह में पूरा होना था जो अब शुरू तक नहीं हुआ है।
ये है स्थिति : पशुपतिनाथ मंदिर परिसर में प्रस्तावित हॉल की लागत 45 लाख 47 हजार है। इसका वर्क आॅर्डर 12 सितंबर 2015 में हुआ था। चार माह में काम पूरा होना है। अभी तब जमीन खुदाई ही पूरी हुई है। जो प्रोजेक्ट का 20 प्रतिशत है।
पशुपतिनाथ मंदिर परिसर हॉल
ये है स्थिति : बस स्टैंड पर 17 लाख 87 हजार की लागत से धर्मशाला, पार्किंग 67 हजार, प्याऊ व शेड निर्माण 1 लाख 70 हजार, वर्षा जल निकासी के लिए नाली निर्माण 4 लाख 22 हजार की लागत से होना है। इनके लिए 7 जून 2015 को वर्क आॅर्डर हुआ था। निर्माण को लेकर नपा ने डिजाइन में देरी की। फिर निर्माण स्थल का विवाद हुआ। 6 माह में पूरे होने वाले काम का अब तक केवल 20 प्रतिशत काम ही हुआ है।
महाराणा प्रताप बस स्टैंड
ये है स्थिति: पीपा धर्मशाला के नजदीक से ब्रह्मानंद आश्रम होकर नालछामाता रोड तक जाने के लिए नई सीसी सड़क का निर्माण 83 करोड़ 20 लाख की लागत से हो रहा है। वर्क आॅर्डर 4 जून को दिया था। 6 माह में काम पूरा होना था। अब तक 15 प्रतिशत है।
नालछा माता सीसी रोड
ये है स्थिति : सिंहस्थ के दौरान पशुपतिनाथ दर्शन के लिए आने वाले श्रद्धालुओं की सुविधा के लिए 3 करोड़ 20 लाख की लागत से धर्मशाला का निर्माण हो रहा है। इसका वर्क आॅर्डर 17 सितंबर को हुआ था। काम सात माह में पूरा होना है। अभी तक करीब 60 प्रतिशत हुआ है। यहां बाउंड्रीवॉल निर्माण 41 लाख की लागत से होना है। धर्मशाला परिसर में सीसी वर्क 17 लाख 87 हजार की लागत से होगा।
चंदरपुरा में पशुपतिनाथ धर्मशाला
विकास योजना पर एक नजर
hin_Deva hin_Deva hin_Deva hin_Deva hin_Deva awa_Deva hin_Deva bho_Deva hin_Deva bho_Deva hin_Deva awa_Deva hin_Deva